‘मंत्रा सर्फिंग क्लब’ एक बार में सिर्फ 6 से 8 मेहमानों को ही अपने यहां रुकने की व्यवस्था करवाता है और अपवादस्वरूप अगर कुछ आवेदक सिर्फ सर्फिंग ही सीखने के इच्छुक हों तो संख्या बढ़कर 15 तक पहुंच सकती है। इसके अलावा इस क्लब को संभालने के लिये जैक और उनकी टीम वेब डिजाइनिंग से लेकर नारियल बेचने जैसी गतिविधियों में भी शामिल रहती है। ‘‘हमारी वेबसाइट सर्फिंग के चाहने वालों के बीच बेहद लोकप्रिय है और अब हमने सर्फिंग से संबंधित उत्पादों को बेचने के लिये एक ई-काॅमर्स स्टोर भी खोला है,’’ राममोहन कहते हैं। वे आगे जोड़ते हैं, ‘‘हमने वर्ष 2004 में SurfingIndia.net वेबसाइट की शुरुआत की और हमें काफी सकारात्मक प्रतिक्रिया मिली। बहुत ही कम समय में यह वेबसाइट बेहद लोकप्रिय हो गई और भारत का पहला सर्फिंग क्लब होने के चलते हमें लगातार महासागरीय जीवन का वास्तविक आनंद लेने के आकांक्षी लोगों से हमें अनुरोध मिलते रहते हैं। डाॅटनेट डोमेन हमें वास्तव में एक नेटवर्क या क्लब की अनुभूति देता है जो हम वास्तव में हैं भी।’’